
civil szervezetek 2026. évi támogatására a külpolitikai közgondolkodás elősegítése tárgyában
(A pályázat kódja: KÜM-2026-1) 


A Külügyminisztérium (a továbbiakban: Támogató) 

· az államháztartásról szóló 2011. évi CXCV. törvény (a továbbiakban: Áht.),
· az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.),
· az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet, valamint
· a fejezeti és központi kezelésű előirányzatok kezeléséről és felhasználásáról szóló 9/2024. (VI. 10.) KKM rendelet

alapján nyílt pályázatot hirdet civil szervezetek számára a magyar társadalom külpolitikai közgondolkodásának fejlesztése és megismertetése céljából.  


1. A pályázat célja

A pályázati kiírás célja a magyar diplomácia és tudatos külpolitikai gondolkodás társadalmi bázisának erősítése, a kormányzat, a tudományos és akadémiai szféra, valamint a civil társadalom közötti tudásátadás bővítése. A támogatott kezdeményezések elsődleges feladata a nemzetközi kül- és biztonságpolitikai kihívások, valamint Magyarország nemzetközi kötelezettségvállalásainak szélesebb körű megismertetése, a szakmai és társadalmi párbeszéd elmélyítése, valamint a Külügyminisztérium (KüM) tevékenységi köréhez illeszkedő civil partnerségek építése.


2. Támogatható tevékenységek

A közvélemény külpolitika iránti érdeklődésének támogatását elősegítő rendezvények, workshopok, tanulmányi versenyek, köztük az alábbiak:

- interaktív közösségi viták, szakmai workshopok, konferenciák és szimulációk, kiemelten kezelve a fiatalok, hallgatók és helyi közösségek közvetlen bevonását a nemzetközi ügyek diskurzusába;
- digitális tartalomgyártás és audiovizuális felületekre közérthető, adatvezérelt elemző videók, podcastek, infografikák és egyéb digitális ismeretterjesztő anyagok készítése és terjesztése. Oktatási és ismeretterjesztési anyagok készítése;
- helyi figyelemfelhívó előadássorozatok összeállítása, külpolitikai ismeretek és a globális kihívások bemutatása a fővároson kívüli közösségekben (pl. művelődési házakban, helyi könyvtárakban);

A 3.2. pont szerinti stratégiai támogatások esetében a fent említett tevékenységeket kiegészítve szakmai szervezetek és civil társadalom széles körét bevonó szakpolitikai viták megszervezése és ezek alapján tanulmányok készítése.




Előnyben részesülnek azok a pályázatok, amelyek

1. 	újszerű kommunikációs megoldásokat alkalmaznak,
1. 	az ifjúság külpolitikai ismereteinek bővítését célozzák meg, 
1. 	a fővároson kívül valósulnak meg. 
1. 	civil szervezetek szélesebb összefogása által, közreműködő partnerek bevonásával kerülnek 	megvalósításra.

Jelen pályázati felhívás keretében közös pályázat nem nyújtható be, valamint több pályázó által külön benyújtott pályázat ugyanazon támogatott tevékenység megvalósítására nem irányulhat. Amennyiben több pályázó közös pályázatot nyújt be, vagy külön benyújtott pályázataik ugyanazon támogatott tevékenység megvalósítására irányulnak, a benyújtott közös pályázat, illetve pályázatok kizárásra kerülnek. 

A pályázat kizárólag 1 (egy), a pályázó által választott 3. pont szerinti kategóriában nyújtható be. Amennyiben a pályázó pályázata több kategóriára irányul, úgy a pályázata kizárásra kerül. 

A pályázat benyújtásakor már megvalósult tevékenységre, projektre vagy programra támogatás nem adható. 


3. Pályázati kategóriák

A következő pályázati kategóriákban nyújtható be pályázat. 

3.1. Kis összegű támogatások

A Támogató kis összegű támogatások esetén a pályázó által választott kül- és biztonságpolitikai témában fogad be pályázatokat.

3.2. Stratégiai támogatások

Stratégiai támogatások esetén a Támogató az alábbi prioritások mentén vár pályázati anyagokat. 

· Emberi jogok, alapvető szabadságjogok és esélyegyenlőség

A magyar multilaterális diplomácia megerősítése az emberi jogok és alapvető szabadságjogok területén, különös tekintettel a demokratikus értékek, a jogállamiság, az esélyegyenlőség és a kiszolgáltatott csoportok jogainak védelmére. Kiemelt cél az e területekre vonatkozó nemzetközi jogi normák, egyezmények és multilaterális kötelezettségvállalások szélesebb körű megismertetése, azok jelentőségének és gyakorlati érvényesülésének bemutatása, valamint az ezekről folyó társadalmi és szakmai párbeszéd erősítése. A prioritás támogatja a kormányzat, a tudományos és akadémiai szféra, valamint a civil társadalom közötti tudásátadást és jó gyakorlatok megosztását.

Kiemelt fókusz a nemek közötti egyenlőség nemzetközi jogi és multilaterális vonatkozásainak társadalmasítása, különösen a nők és lányok oktatáshoz való hozzáférése, jogaik és esélyegyenlőségük érvényesülése, valamint a velük szembeni diszkrimináció megelőzése területén. Támogathatók az e kérdésekkel foglalkozó civil és szakmai szervezetek ismeretterjesztő programjai, képzései, workshopjai, szakmai párbeszédei és egyéb tudásátadást szolgáló kezdeményezései.

· A társadalmi ellenállóképesség erősítése a külföldi káros befolyásolással szemben

A társadalom ellenállóképességének erősítése a külföldi szereplőkhöz köthető káros befolyásolási kísérletekkel, információs manipulációval és egyéb hibrid fenyegetésekkel szemben. Kiemelt cél a külföldi befolyásolás módszereinek és eszközeinek szélesebb körű megismertetése, felismerésük elősegítése, valamint a kritikus gondolkodás és a tudatos médiahasználat fejlesztése. Támogathatók különösen oktatási és ismeretterjesztő anyagok kidolgozása, képzések, workshopok és szimulációs gyakorlatok megvalósítása, valamint a kormányzati, civil, tudományos és szakértői szereplők közötti tudásmegosztást és együttműködést erősítő programok.

· A klímaváltozás biztonsági és külpolitikai kihívásai

A klímaváltozás biztonsági, társadalmi és külpolitikai hatásainak jobb megértését és szélesebb körű megismertetését szolgáló kezdeményezések támogatása. A prioritás keretében támogathatók különösen szakmai és ismeretterjesztő rendezvények, workshopok, képzések, ifjúsági programok és egyéb tudásátadást szolgáló kezdeményezések, amelyek foglalkoznak többek között a víz- és élelmiszerbiztonsággal, a klímaváltozáshoz kapcsolódó migrációval, valamint az infrastruktúra sérülékenységével. Kiemelt terület a vízdiplomácia, ezen belül a magyar vízügyi tudás és jó gyakorlatok bemutatása, a nemzetközi tapasztalatcsere és szakmai kapcsolatépítés, valamint a Duna menti együttműködést és a regionális vízgazdálkodást erősítő civil és szakmai kezdeményezések támogatása.

· Vallási és kulturális párbeszéd, vallásszabadság és történelmi emlékezet

A vallások és felekezetek közötti, valamint a tágabb kulturális párbeszédet, a vallásszabadság érvényesülését és a békés társadalmi együttélést elősegítő kezdeményezések támogatása. Kiemelten támogathatók a párbeszédet és kölcsönös megértést erősítő konferenciák, szakmai és közösségi programok, különösen Magyarország szomszédságában és a Nyugat-Balkánon. A prioritás kiterjed továbbá a holokauszt és más népirtások emlékezetének megőrzésére, az ezekhez kapcsolódó oktatási és ismeretterjesztő kezdeményezésekre, valamint olyan magyar egyházi és hitéleti személyiségek örökségének bemutatására, akik tevékenységükkel hozzájárultak Magyarország és más országok közötti kulturális, vallási és társadalmi kapcsolatok erősítéséhez.

3.3. Nemzetközi konferenciatámogatás alprogram

A Nemzetközi konferenciatámogatás pályázati kategória esetében Magyarországon megvalósuló, jelentős, 100 főnél nagyobb, kül- és biztonságpolitikai tematikájú nemzetközi konferenciák, valamint kiemelt nemzetközi konferenciák és ülések (ENSZ, EU, NATO) margóján megvalósuló kísérőrendezvények társfinanszírozása pályázható meg. Kiemelt prioritást jelentenek a Római Szerződések aláírásának 70. évfordulójához, illetve a schengeni övezethez való csatlakozás 20. évfordulójához kapcsolódó, az európai integráció eredményeit, jövőjét és Magyarország európai szerepét bemutató konferenciák és szakmai rendezvények.


4. A rendelkezésre álló keretösszeg

A pályázatok támogatására szolgáló keretösszeg 200.000.000,- Ft, azaz kettőszázmillió forint, amelynek forrását a Magyarország 2026. évi központi költségvetéséről szóló 2025. évi LXIX. törvény 1. melléklet XVIII. Külügyminisztérium fejezet 7. Fejezeti kezelésű előirányzatok cím 1. Célelőirányzatok alcím 6. Külügyminisztérium felügyelete alá tartozó szervezetek és szakmai programok támogatása jogcímcsoport, 1. KüM felügyelete alá tartozó szervezetek és szakmai programok támogatása jogcím (ÁHT-T: 407373) biztosítja.

A Támogató fenntartja a jogot arra, hogy a rendelkezésre álló keret összegét megemelje az érvényes és szakmailag megfelelő pályázatok minél szélesebb körben történő támogatása érdekében.


5. A pályázaton igényelhető támogatás összege és formája, a szükséges saját forrás mértéke és a támogatás intenzitása

5.1. A támogatás összege és formája

A pályázaton benyújtott pályázatonként

· a 3.1. pont szerinti kis összegű projektek támogatása kategóriában legkevesebb 250.000,- Ft, azaz kettőszázötvenezer forint, legfeljebb 1.500.000,- Ft azaz egymillió-ötszázezer forint, 
· a 3.2. pont szerinti stratégiai projektek támogatása kategóriában legkevesebb 1.500.000,- Ft, azaz egymillió-ötszázezer forint, és legfeljebb 10.000.000,-Ft, azaz tízmillió forint,
· a 3.3. pont szerinti nemzetközi konferenciatámogatás kategóriában legkevesebb 1.500.000,- Ft, azaz egymillió-ötszázezer forint és legfeljebb 20.000.000,-Ft, azaz húszmillió forint 

összeg pályázható. 

A támogatás vissza nem térítendő támogatás.

5.2. A szükséges saját forrás mértéke, a támogatás intenzitása

Saját forrásnak a támogatott tevékenység megvalósításához a pályázó által pénzben biztosított forrás minősül. Nem tekinthető saját forrásnak az államháztartás központi alrendszeréből nyújtott támogatás. 

A pályázónak a

· 3.1. pont szerinti kis összegű projektek vonatkozásában nem szükséges saját forrást biztosítania (maximális támogatási intenzitás: 100 %),
· 3.2. pont szerinti stratégiai projektek támogatása kategóriában a projekt költségvetésének legalább 20%-át saját forrásból kell biztosítania (maximális támogatási intenzitás: 80 %),
· 3.3. pont szerinti Nemzetközi konferenciatámogatás kategóriában támogatandó projekt költségvetésének legalább 30%-át saját forrásból kell biztosítania (maximális támogatási intenzitás: 70%).

6. A támogatás folyósítása

A támogatási összeg folyósítása egy összegben, 100% támogatási előleg formájában történik az Ávr. 87. § (1) bekezdésében foglaltaknak megfelelően. A Támogató a támogatási előleget a támogatói okirat közlését követő 15 (azaz tizenöt) napon belül a támogatói okiratban megjelölt számlaszámra utalja át. 

A pályázatban tervezett tevékenységeket és költségeket fentiek figyelembevételével szükséges megtervezni.

A kedvezményezett köteles a támogatás igénybevételének jogosságát igazoló bizonylatait elkülönítetten kezelni és nyilvántartani, valamint szükséges azoknak a könyvvitelben történő elkülönítése és egyértelmű azonosítása is.
7. Támogatási időszak, felhasználási határidő

Támogatási időszak: 2026. december 1. - 2027. október 31. 

A pályázó által a pályázati adatlapon a „Projekt kezdete” és „Projekt vége” elnevezésű adatmezőkben kizárólag 2026. december 1. és 2027. október 31. közé eső időszak jelölhető meg, és kizárólag ezen időszak alatt felmerült, szakmailag teljesített kiadások számolhatók el. 

Felhasználási időszak: 2026. december 1. - 2027. november 30. 

A támogatási időszak alatt felmerült költségek pénzügyi teljesítésének (kifizetésének) határideje a megvalósítási időszakot követő hónap azon napja, amely számánál fogva a megvalósítási időszak utolsó napjának megfelel, de legkésőbb 2027. november 30. (felhasználási határidő).

A pályázó a projekt megvalósításának teljes összegével a felhasználási határidő leteltét követő 30 (harminc) napon belül, de legkésőbb 2027. december 20. napjáig köteles elszámolni.

8. A támogatásra jogosultak köre

Jelen pályázati kiírás keretében a pályázati kiírás közzétételét megelőzően legalább két évvel, Magyarországon – bíróság által – nyilvántartásba vett, jogi személyiséggel rendelkező, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 2. § 6. pontja szerinti olyan, civil társaságnak nem minősülő civil szervezetek – valamint ezek jogi személyiséggel rendelkező szervezeti egységei – pályázhatnak, amelyek a létesítő okiratuknak megfelelő tevékenységet ténylegesen folytatják.

Jelen pályázati kiírás keretében a természetes személyek és különösen az alább felsorolt szervezetek nem nyújthatnak be pályázatot:

a) jogi személyiséggel nem rendelkező szervezetek,
b) pártok, 
c) párt által alapított alapítványok, 
d) párt részvételével létrehozott egyesületek, 
e) munkaadói, munkavállalói és gazdasági érdekképviseleti szervezetek, 
f) biztosító egyesületek, 
g) egyházak, egyéb egyházi jogi személyek, vallási szervezetek,
h) közalapítványok,
i) nonprofit gazdasági társaságok.

9. Támogatható kiadások

Jelen pályázati kiírás keretében a megvalósítással összefüggésben felmerült következő kiadások számolhatók el a Támogató által folyósított költségvetési támogatás terhére:

Személyi juttatások

· Bérköltség
· Személyi jellegű egyéb kifizetések vonatkozásában napidíj
· Külső személyi juttatásként a munkavégzésre irányuló egyéb jogviszony keretében nem saját foglalkoztatottnak fizetett díjazások
· Reprezentáció költségeként a pályázó tevékenységével összefüggő célokra szervezett üzleti, hivatali, szakmai, diplomáciai rendezvény / esemény keretében nyújtott vendéglátás (étel, ital) és az ilyen alkalommal nyújtott kapcsolódó szolgáltatás (utazás, szállás), valamint üzleti és reprezentációs ajándékok költségei.

Munkaadókat terhelő járulékok és szociális hozzájárulási adó 

· Szociális hozzájárulási adó
· KIVA
· Munkáltatót terhelő személyi jövedelemadó (reprezentáció után fizetendő)

Dologi kiadások

· Készletbeszerzések
· Irodaszer, nyomtatvány
· Egyéb készletbeszerzések vonatkozásában egyéb anyagok beszerzése
· Kommunikációs szolgáltatások 
· Informatikai szolgáltatások igénybevétele keretében honlap fenntartás, üzemeltetés költségei
· Telefon-, internet szolgáltatás keretében internet költség (domain díj, folyamatos feltöltés, tárhely díj, tartalomszolgáltatás költsége)

· Szolgáltatási kiadások 
· Bérleti és lízing díjak
· Szakmai tevékenységet segítő szolgáltatások (tanácsadói, ügyvédi, jogi, fordítói díjak) 
· Egyéb szolgáltatások keretében
· postaköltség (postai szolgáltatások díja)
· bankköltség (pénzügyi szolgáltatások díja)
· szállítási szolgáltatások:
· fuvarozás
· raktározás
· személyszállítás (ezen alsoron bérleti díj nem számolható el)
· logisztikai szolgáltatások
· egyéb, a szállításhoz kapcsolódó beszerzések, szolgáltatások költségei
· hatósági díjak
· előadói díjak
· konferenciák, szemináriumok, szakmai találkozók részvételi díja
· egyéb anyagjellegű szolgáltatások (hangosítás, TV előfizetés)
· biztosítási díjak

· Kiküldetés, reklám- és propaganda kiadások
· Utazási költség (ezen alsoron nem számolhatók el a munkába járás költségei)
· Szállásköltség
· Reklám, marketing, média kiadások (promóciós anyagok a támogatott tevékenység összköltsége maximum 5 %-ának mértékéig)
· Egyéb
· belső kommunikációs kiadványok (belső újság, hírlevél szerkesztési, nyomdai, tartalomszolgáltatási költségei), 
· egyéb kommunikációs kiadáshoz kapcsolódó beszerzések, szolgáltatások,
· Fentiekbe nem sorolható egyéb dologi kiadások
· Úthasználati díj (parkolási, úthasználati díj)

Felhalmozási kiadások 

· Beruházások
· Immateriális javak beszerzése, létesítése (a támogatott tevékenység összköltségének maximum 10%-ának mértékéig, szakmailag indokolt esetben)
· szellemi termékek költségei vonatkozásában honlap készítés, fejlesztés költségei,
· vagyoni értékű jogok költségei keretében szoftverek költségei.

A megvalósítani kívánt projekt vonatkozásában a költségvetési támogatás terhére a fent részletezett költségfajtákba nem sorolható, valamint az alábbi költségek nem számolhatók el:

· árfolyamveszteségek; 
· értékcsökkenés;
· telefonköltség;
· az uniós költségvetésből finanszírozott támogatásra jogosult más projektjének keretében a pályázó által kimutatott költségek; 
·  a túlzott vagy meggondolatlan kiadások;
· levonható általános forgalmi adó, amennyiben a pályázó úgy nyilatkozik, hogy általános forgalmi adó levonására vonatkozó jogosultságát érvényesíteni kívánja;
· a támogatási időszak előtt vagy után megvalósult tevékenységek költségei;
· kamattartozás kiegyenlítése;
· hiteltúllépés költsége;
· jutalékok és osztalék, profit kifizetés;
· bírságok, kötbérek és perköltség;
· alkohol és dohányáru.

[bookmark: _Toc410040282][bookmark: _Toc302046811]10.	A pályázaton igényelhető támogatásra vonatkozó feltételek

A levonható általános forgalmi adó nem támogatható, ezért a pályázónak nyilatkoznia kell az általános forgalmi adó levonási jogára, illetve annak érvényesítésére vonatkozóan. A pályázat költségvetését ezek figyelembevételével szükséges megtervezni. 

Támogatott pályázat esetén kizárólag a jelen pályázati kiírás 7. pontjában megjelölt támogatási időszakban megvalósult, szakmailag teljesült, a projekt megvalósítása érdekében felmerült – a költségtervben szerepeltetett – gazdasági események költségeit alátámasztó, a támogatási összeg felhasználását igazoló számviteli bizonylatok számolhatók el. A költségeknek minden esetben a támogatási időszakhoz, a pályázatban foglaltak megvalósításához kell kapcsolódniuk, pénzügyi teljesítésüknek (kifizetés) a támogatási időszakban, de legkésőbb a felhasználási határidőig meg kell történnie.

A pályázó kizárólag a támogatási időszakban felmerült költségeket szerepeltetheti a beszámolóban. A beszámoló pénzügyi elszámolásból és a projekt megvalósítására vonatkozó, szöveges szakmai tartalmi jelentésből áll.

A támogatott tevékenység megvalósítása során keletkező szerzői jogi védelem alá eső művek tekintetében a pályázó ingyenes, területi és időbeli korlátozás nélküli, minden ismert felhasználási módra kiterjedő felhasználási jogot köteles biztosítani a Támogató részére, amely kiterjed különösen a művek (pl. termékek, kiadványok, elektronikus és nyomtatott anyagok, fényképek, filmek) egészének vagy azok tartalmának felhasználására, harmadik személyek számára további felhasználás engedélyezésére, azok kép- és hangfelvételen történő rögzítésére, továbbá számítógéppel vagy elektronikus adathordozóra történő másolására, korlátlan terjesztésére, kiállítására, nyilvános előadására, nyilvánosság számára történő korlátlan hozzáférhetővé tételére, valamint azok átdolgozására. 

11.	Nem részesülhet támogatásban az a pályázó, amely

a) akit a miniszter írásbeli döntésével kizárt az előirányzat támogatási rendszeréből, a kizárás hatálya alatt, 
b) aki a jelen pályázati kiírást megelőzően a Támogatóval kötött támogatási szerződésében, vagy részére a Támogató által kiadott támogatói okiratban foglaltakat megszegte és emiatt a Támogató elállt a támogatási szerződéstől, felmondta azt, visszavonta a támogatói okiratot, vagy pénzügyi elszámolását, tartalmi jelentését a Támogató nem fogadta el, az elállástól, felmondástól, az okirat visszavonásától, vagy az elszámolás, tartalmi jelentés elbírálásától számított 5 évig, 
c) aki nem felel meg az Áht. 48/B. §-ában és 50. §-ában meghatározott követelményeknek, 
d) akivel szemben a támogatás nyújtásának egyéb jogszabályban meghatározott, vagy a jelen pályázat kiírást megelőzően kötött szerződésből eredő akadálya van, 
e) aki a támogatói döntés tartalmát érdemben befolyásoló valótlan, hamis vagy megtévesztő adatot szolgáltatott vagy ilyen nyilatkozatot tett, 
f) aki végelszámolási, csőd-, felszámolási eljárás, vagy a megszüntetésére irányuló, jogszabályban meghatározott egyéb eljárás alatt áll, 
g) akinek az államháztartás bármely alrendszerével szemben lejárt esedékességű, meg nem fizetett tartozása van, vagy
h) aki nem felel meg a jelen pályázat kiírásában foglalt feltételek bármelyikének, illetve az egyéb vonatkozó jogszabályi feltételek bármelyikének, így különösen a közpénzekből nyújtott támogatások átláthatóságáról szóló 2007. évi CLXXXI. törvény (a továbbiakban: Knyt.) rendelkezéseinek.


12.	Nem támogatható az a pályázat, amelynek megvalósítása, illetve a megvalósítás módja vagy eredménye

a) bűncselekménynek vagy bűncselekmény elkövetésére való felhívásnak minősül,
b) alapvető emberi vagy alkotmányos jogot sért,
c) a nemzet, a nemzeti, etnikai, nyelvi és más kisebbségek, valamint más nemzetek méltóságának és a társadalom más alapvető érdekeinek sérelmével jár, így különösen a közrendbe, a közerkölcsbe, a család és a kiskorúak védelmének követelményébe ütközik.


13.	A pályázatok benyújtásának módja és helye

[bookmark: _Hlk240451972]A pályázatot (és annak mellékleteit) kizárólag elektronikus úton a Támogató részére az alábbi e-mail címre kérjük beküldeni:

civilpalyazat@mfa.gov.hu

A pályázatot mindenképpen szükséges a pályázó képviseletére jogosult elektronikus aláírásával ellátni.

Elektronikus aláírásként Támogató az alábbi aláírásokat fogadja el:

a) fokozott biztonságú elektronikus aláírás,
b) minősített elektronikus aláírás,
c) DÁP eAláírás.

A pályázatot elektronikusan aláíró személy képviseleti jogának egyértelműen megállapíthatónak kell lennie az alábbi módok valamelyike szerint:

a) az elektronikus aláírás szervezeti képviselői elektronikus aláírás, azaz a tanúsítványban szerepel a pályázó szervezet neve;
b) az elektronikus aláírás nem szervezeti vagy az aláírás DÁP eAláírással történik, de az ekként aláíró személy képviseleti joga a bírósági nyilvántartásba bejegyzett;
c) az elektronikus aláírás nem szervezeti vagy az aláírás DÁP eAláírással történik, de az ekként aláíró személy képviseleti jogát szervezeti elektronikus aláírással aláírt és csatolt meghatalmazás igazolja.

Az elektronikus aláírást úgy kell elhelyezni, hogy az valamennyi csatolt mellékletre vonatkozzon (azaz egy dokumentumba kell rendezni a pályázatot és a mellékleteket vagy az ebből kimaradó mellékleteket is elektronikusan aláírni).

A pályázatot és mellékleteit 1 (egy) e-mailben kell beküldeni. 

A Támogató a pályázat beérkezéséről automatikus visszaigazolást küld a feladóként megjelölt e-mail címre. A visszaigazoló e-mail nem minősül az Ávr. szerinti befogadásnak; az kizárólag a pályázat beérkezését és a beérkezés időpontját igazolja.

A pályázatok papír alapú vagy személyes benyújtására nincs lehetőség.

A pályázati kiírás mellékletét képezi: 
· 1. számú melléklet: pályázati adatlap, 
· 2. számú melléklet: áttervezési nyilatkozat (amelyben a pályázó vállalja, hogy csökkentett támogatási összeggel is arányosan végre tudja hajtani a pályázatban vállalt tevékenységeit),
· 3. számú melléklet: projektleírás (minta),
· 4. számú melléklet: megvalósítási ütemterv (minta),
· 5. számú melléklet: költségterv (minta),
· 6. számú melléklet: Ávr. 75. § (2) bekezdése szerinti nyilatkozatok,
· 7. számú melléklet: állami támogatásról szóló nyilatkozat (minta),
· 8. számú melléklet: Nyilatkozat bevételről,
· 9. számú melléklet: Knyt. nyilatkozat, közzétételi kérelem,
· 10. számú melléklet: Átláthatósági nyilatkozat (minta),
· 11. számú melléklet: a pályázati kiírásban és útmutatóban használt fogalmak, 
· 12. számú melléklet: a pénzügyi elszámolás kiemelten kezelt követelményei,
· 13. számú melléklet: támogatói okirat (minta).

A pályázati adatlapot a jelen „Pályázati kiírás és útmutató” c. dokumentumban közölteknek megfelelően hiánytalanul kitöltve, a megjelölt mellékletek csatolásával kell benyújtani. 

A Pályázati kiírás és útmutató a fentebb felsorolt mellékletekkel együtt képezi a pályázati dokumentációt, és együtt tartalmazzák a pályázáshoz szükséges összes feltételt. 

14.	Pályázat elkészítése és benyújtása

A pályázatot a jelen pályázati kiírás mellékletét képező formanyomtatványok alkalmazásával kell benyújtani. A formanyomtatványokon benyújtott pályázat tartalmazza: 

a) a pályázó azonosító adatait, így különösen nevét, székhelyét, 
b) a pályázó elérhetőségét: levelezési címét, telefonszámát, 
c) a pályázó adószámát,
d) a pályázó képviselőjének és kapcsolattartójának nevét,
e) a pályázati kategóriát,
f) a projekt leírását: a pályázati kiírásban megjelölt jogcímek alapján igényelhető támogatásból megvalósítani tervezett tevékenységek, feladatok részletes ismertetését, valamint
0. rendezvények megvalósítása esetén azok pontos időpontját és helyszínét, tervezett költségeit, célközönségét, 
0. tervezett előadások esetén az előadások felkért, esetleg már egyeztetett, vagy felkérni kívánt előadóinak neveit, elérhetőségét, a projektleíráshoz csatolni kell az előadók szándéknyilatkozatát,
0. annak ismertetését, hogy a projekt során milyen módon tájékoztatják a célközönséget a támogatást nyújtó Támogatóról, illetve annak bemutatását, hogyan használják fel a támogatást nyújtó Támogató arculati elemeit,
g) a megvalósításhoz igényelt költségvetési támogatás általános forgalmi adót is tartalmazó összegét és a levonható, visszaigényelhető általános forgalmi adó összegét,
h) a költségvetési támogatásból megvalósítani tervezett tevékenységek ismertetését, valamint az azokhoz kapcsolódó részletes költségtervet,
i) a megvalósítás és a finanszírozás tervezett időbeni ütemezését,
j) a rendelkezésre álló saját és egyéb forrás összegét, ezen belül:
0. az államháztartás központi alrendszeréből igényelt, kapott egyéb költségvetési támogatásból, valamint külföldi forrásokból származó összeget,
0. az államháztartáson belüli szervezettől, a kormányzati szektorba sorolt egyéb szervezettől, ezen szervezetek tulajdonosi joggyakorlása alá tartozó gazdálkodó szervezettől vagy alapítói joggyakorlása alá tartozó alapítványtól, közalapítványtól igényelt és kapott egyéb támogatás összegét.

Azt az e-mail címet, ahonnan a pályázat érkezett, a Támogató olyan elektronikus elérhetőségnek tekinti, amely olyannak tekinthető, ahova a pályázó az értesítéseket kéri.

A pályázathoz csatolni kell a pályázó képviseletére jogosult személy által elektronikusan aláírt, jelen pályázati kiírás

1. számú melléklete szerint elkészített pályázati adatlapot,
2. számú melléklete szerinti áttervezési nyilatkozatot,
3. számú melléklete szerinti projektleírást,
4. számú melléklete szerinti megvalósítási ütemtervet,
5. számú melléklete szerinti költségtervet,
6. számú melléklete szerinti minta alapján elkészített, az Ávr. 75. § (2) bekezdése szerinti nyilatkozatokat;
7. számú melléklete szerinti állami támogatásról szóló nyilatkozatot,
8. számú melléklete szerinti nyilatkozatot arra vonatkozóan, hogy a pályázónak a támogatott tevékenység megvalósítása során keletkezik-e bevétele,
9. számú mellékletben foglalt, a Knyt. 14. §-a szerinti nyilatkozatot és a Knyt. 8. §-a szerinti közzétételi kérelmet azesetben, ha a pályázó a Knyt. 8. § (1) bekezdésének hatálya alá tartozik,
10. számú melléklete szerinti átláthatósági nyilatkozatot.

A pályázathoz mellékelni kell továbbá 

a) a pályázó hatályos létesítő okiratának vagy jogszabályban meghatározott nyilvántartásban szereplő adatait igazoló okiratának eredeti példányát vagy az eredeti példány hitelesített másolatát vagy az eredeti példányról készült, annak adattartalmát teljeskörűen rögzítő egyszerű, a másolatkészítés dátumát is tartalmazó másolatát;
b) a pályázó nevében aláírásra jogosult személy vagy személyek ügyvéd vagy kamarai jogtanácsos által ellenjegyzett vagy közjegyző által hitelesített aláírásmintáját vagy az aláírásminta ügyvéd, kamarai jogtanácsos vagy közjegyző által hitelesített másolatát.

Felhívjuk a figyelmüket, hogy az idegen nyelven benyújtott dokumentumok magyar nyelvű, hitelesített fordítását is csatolni kell! (A pályázó által készített és hitelesített magyar nyelvű fordítás elfogadható.)


15.	A pályázatok benyújtásának határideje

A pályázatok benyújtási határideje:

2026. november 6. 24:00 CEST (közép-európai nyári idő)

Határidőben benyújtottnak minősül az a pályázat, amely a benyújtási határidőig a civilpalyazat@mfa.gov.hu e-mail címre megérkezik.

Az elkésett pályázatokat a Támogató érdemi bírálat nélkül elutasítja; a késedelemmel szemben igazolásnak nincs helye.


16. A pályázat kezelője

Külügyminisztérium
Miniszteri Kabinet
1027 Budapest, Bem rakpart 47.

A pályázat kezelője kizárólag elektronikusan, a civilpalyazat@mfa.gov.hu e-mail címen tartja a kapcsolatot a pályázati időszakban a pályázókkal. 


17. A pályázat érvényességének vizsgálata

A pályázatokat a Támogató a benyújtási határidő lejártát követő 7 (hét) napon belül formailag ellenőrzi. A pályázatok formai ellenőrzésének kritériumai az alábbiak:
a) a pályázó szervezetnek a pályázat benyújtására való jogosultsága,
b) a pályázati határidő betartása, 
c) az igényelt költségvetési támogatás összege nem haladja meg a maximálisan igényelhető mértéket, és a támogatási arány nem haladja meg a pályázati kiírásban meghatározott maximális támogatási intenzitást,
d) a pályázat és a kötelezően csatolandó mellékletek kitöltöttsége, megfelelősége (ide nem értve a projektleírás bírálatát, valamint annak ellenőrzését, hogy az a költségtervvel, valamint megvalósítási ütemtervvel való összhangban áll).

Ha a Támogató a pályázat érvényességi ellenőrzése során megállapítja, hogy a pályázat nem felel meg a Pályázati kiírásban és útmutatóban, valamint a pályázati adatlapban foglalt feltételeknek, a pályázót egy alkalommal elektronikus úton[footnoteRef:1] hiánypótlásra hívja fel, legfeljebb 7 (hét) napos hiánypótlási határidő megjelölésével. [1:  Pályázó felelőssége, hogy a pályázati adatlapon olyan hivatalos elektronikus levelezési címet tüntessen fel, amelyet napi gyakorisággal ellenőriz és elérhető.] 


Figyelemmel a Knyt. 8. § (3) bekezdésében, valamint 14. § (1) bekezdésében foglaltakra a jelen pályázati kiírás 9. számú melléklete szerinti nyilatkozat, vagy a 9. számú melléklet szerinti közzétételi kérelem csatolásának elmulasztása esetén hiánypótlásra nincs mód. 

Határidőben benyújtottnak minősül az a hiánypótlás, amely az értesítésben megjelölt határidőn belül (a határidő utolsó napjának 24.00 órájáig) a pályázat benyújtására előírt módon beérkezett.

Ha a pályázó határidőre nem pótolta a hiányosságokat, vagy azoknak nem a hiánypótlási felhívásban meghatározott módon tett eleget, a hiányosság pótlására további lehetőség nincsen. A Támogató megállapítja a pályázat érvénytelenségét és az érvénytelenség okának megjelölésével értesítést küld a pályázónak a hiánypótlási határidő lejártát követő 7 (hét) napon belül.

Az alábbi esetekben a pályázat hiánypótlás nélkül érvénytelen:
a) nem az arra jogosult nyújtotta be a pályázatot;
b) a pályázó egyetlen, a jelen pályázati kiírásban és útmutatóban megkövetelt dokumentumot sem csatolt,
c) a pályázó nem nyújtotta be a 9. számú melléklet szerinti nyilatkozatot, illetve közzétételi kérelmet. 

18. A pályázatok elbírálásának szakmai szempontrendszere és határideje

A formai szempontból megfelelő pályázatokat a Támogató a pályázat hiánytalan befogadásától számított 15 (tizenöt) napon belül érdemben elbírálja és döntésre felterjeszti a Támogató döntéshozója részére. A támogatásról a támogató a formai szempontból megfelelő pályázatok tartalmi vizsgálata alapján dönt. 

Az érdemi-tartalmi vizsgálat kiterjed a projektleírás bírálatára, valamint annak ellenőrzésére, hogy az a költségtervvel, valamint megvalósítási ütemtervvel való összhangban áll.

Amennyiben a pályázat szám- vagy számítási hibát, illetve más elírást tartalmaz, a Támogató a pályázót egy alkalommal, legfeljebb 4 (négy) napos határidő tűzésével elektronikus úton a hibák javítására hívja fel. 

Határidőben benyújtottnak minősül az a hibajavítás, amely az értesítésben megjelölt határidőn belül (a határidő utolsó napjának 24.00 órájáig) a pályázat benyújtására előírt módon beérkezett.

Ha a pályázó határidőre nem javította a hibákat, azok javítására további lehetőség nincsen. Ez esetben a Támogató megállapítja a pályázat érvénytelenségét és az érvénytelenség okának megjelölésével értesítést küld a pályázónak a hibák javítására tűzött határidő lejártát követő 7 (hét) napon belül.

A pályázatok értékelését Bíráló Bizottság végzi. 

A pályázatok tartalmi értékelését alapvetően befolyásoló szempontok:

a) az előirányzat céljának megvalósítására való alkalmasság,
b) [bookmark: pr56]a pályázati kiírásban megfogalmazott konkrét követelményeknek való megfelelés,
c) [bookmark: pr57][bookmark: pr58]a külpolitikai kormányzat és a hazai, valamint a nemzetközi civil szféra közötti kapcsolat erősítése,
d) [bookmark: pr59]Magyarország külföldi megítélésének, a hiteles Magyarország-kép kialakításának elősegítésére való alkalmasság,
e) [bookmark: pr60]költséghatékonyság,
f) saját forrás szükségessége.

Előnyben részesülnek azok a pályázatok, amelyek

a) újszerű kommunikációs megoldásokat alkalmaznak,
b) az ifjúság külpolitikai ismereteinek bővítését célozzák meg, 
c) a fővároson kívül valósulnak meg, 
d) civil szervezetek szélesebb összefogása által, közreműködő partnerek bevonásával kerülnek megvalósításra.

A Támogató a támogatást az igényeltnél alacsonyabb mértékben is megállapíthatja, ugyanakkor a kértnél nagyobb támogatási összeg megítélésére nincs lehetőség. A Támogató a támogatási döntésben meghatározhatja a támogatás felhasználására vonatkozó feltételeket (döntési kikötés). 


19. A pályázók döntést követő kiértesítése és a kifogás

A pályázónak a pályázata elbírálásáról a Támogató a támogatási döntést követő 3 (három) napon belül elektronikus úton hivatalos értesítést küld, és az eredményeket közzéteszi a www.kormany.hu összkormányzati honlap dokumentumtárában. 

Elutasítás esetén az értesítésnek tartalmaznia kell az elutasítás indokait.

A döntés ellen a pályázó részéről jogorvoslati kérelem benyújtásának helye nincs.

Az Ávr. 102/D. §-a szerint a pályázó vagy a kedvezményezett kifogást nyújthat be, ha a pályázati eljárásra, a támogatási döntés meghozatalára, a támogatói okiratok kiadására, a költségvetési támogatás folyósítására, visszakövetelésére vonatkozó eljárás véleménye szerint jogszabálysértő. 

A kifogást a külügyminiszter részére kell címezni és a Külügyminisztérium címére a pályázat benyújtására előírt módon kell benyújtani a kifogásolt intézkedés, döntés kézhezvételétől, illetve – döntés, intézkedés elmaradásával kapcsolatos kifogás esetén – a döntés vagy az intézkedés elmaradásáról való tudomásszerzéstől számított 10 (tíz) napon belül, de legkésőbb az annak bekövetkezésétől számított 30 (harminc) napon belül, írásban. 

A kifogásnak tartalmaznia kell:
· a kifogást tevő nevét, székhelyét vagy lakcímét, a nem természetes személy kifogást tevő képviselője nevét,
· a kifogással érintett pályázat vagy támogatói okiratazonosításához szükséges adatokat,
· a kifogásolt intézkedés vagy mulasztás meghatározását,
· a kifogás alapjául szolgáló tényeket és a kifogásolt vagy elmaradt intézkedéssel megsértett jogszabályi rendelkezés pontos megjelölését, és
· a kifogást tevő aláírását.

Egy döntéssel, intézkedéssel összefüggésben kifogás egyazon pályázó vagy kedvezményezett részéről csak egy alkalommal nyújtható be. A kifogás benyújtására nyitva álló határidő elmulasztása miatt igazolási kérelem benyújtásának helye nincs.

A kifogást érdemi vizsgálat nélkül kötelező elutasítani az Ávr. 102/D. § (5) bekezdése szerinti esetekben, így elutasítja a Támogató különösen az elkésett, a kifogás benyújtására nem jogosult személytől származó, a korábbival azonos tartalmú és az elbírálásra alkalmatlan kifogást, és erről az elutasítás indokainak megjelölésével a kifogást tevőt írásban értesíti.

A Támogató a kifogást annak kézhezvételétől számított 30 (harminc napon) belül érdemben elbírálja. Az elbírálás határideje egy alkalommal, legfeljebb 30 (harminc nappal) meghosszabbítható, erről a határidő lejárta előtt tájékoztatni kell a kifogás benyújtóját. A kifogás elbírálásában nem vehet részt az, aki a kifogással érintett eljárásban részt vett.

Ha a kifogás alapos, a Támogató megteszi a kifogásban sérelmezett helyzet megszüntetéséhez szükséges intézkedést, egyébként azt elutasítja, és döntéséről – elutasítás esetén az elutasítás indokainak megjelölésével – a kifogást benyújtóját írásban értesíti.

A kifogás tárgyában hozott döntés ellen további kifogás előterjesztésének vagy más jogorvoslat igénybevételének nincs helye.


20. Támogatói okirat kibocsátását megelőző módosítás, áttervezési nyilatkozat

A támogatásról szóló döntés – amennyiben a Támogató által megítélt támogatás összege alacsonyabb a pályázó által igényelt támogatásnál – rendelkezhet oly módon, hogy meghatározza azokat a programrészeket vagy költségeket, amelyekre a támogatás felhasználható. Ebben az esetben, illetve alacsonyabb megítélt összeg esetében a Támogató 4 (négy) napos határidő tűzésével, elektronikus úton felhívja a pályázót arra, hogy a Támogató határozatának megfelelően módosítsa pályázati programját. 

A pályázó az igényelt és a megítélt támogatási összeg arányának megfelelően módosítja a program teljes költségvetését (különös figyelemmel a „Reklám, marketing, média kiadásokra”).

A 2. számú melléklet szerinti áttervezési nyilatkozatban a pályázó vállalja, hogy áttervezi a költségvetést és a beadott szakmai programot, és a csökkentett támogatási összeggel is végre tudja hajtani a vállalt programjait. A módosítás során a kiírás által előírt tartalmi követelményeket be kell tartani, valamint a módosítás nem zárhatja ki azoknak a programrészeknek a megvalósulását, amelyeket a Támogató a pályázat elbírálása során – a pályázati kiírásban és útmutatóban rögzített szempontoknak megfelelően – előnyként értékelt. Támogatói okirat kibocsátására csak a Támogató által elfogadott módosítások esetén kerülhet sor. 

Határidőben benyújtottnak minősül a pályázati projekt módosítása, amennyiben az értesítésben megjelölt határidőn belül (a határidő utolsó napjának 24.00 órájáig) elektronikus úton beérkezett.

Ha a pályázó határidőre nem módosítja a pályázati programot, a módosításra további lehetőség nincsen, a támogatási döntés hatályát veszti, amelyről a Támogató értesítést küld a pályázónak a pályázati program módosítására tűzött határidő lejártát követő 7 (hét) napon belül.


21. Támogatói okirat kibocsátása

A Támogató a támogatási döntés meghozatalát, vagy a projekt 20. alpont szerinti áttervezésének elfogadását követő 7 (hét) napon belül elektronikus úton támogatói okiratot bocsát ki kedvezményezett részére, és annak a pályázati eljárás során használt elektronikus elérhetőségére visszaigazolás kérésével kézbesíti. A támogatási jogviszony a támogatói okirat közlésével jön létre. 

Támogatás csak akkor nyújtható, ha a kedvezményezettnek korábbi költségvetési támogatásból származó, lejárt határidejű elszámolási vagy visszafizetési kötelezettsége nincs.

[bookmark: _Toc410040294]22.	Bejelentési kötelezettség és a támogatói okirat kibocsátását követő módosítási kérelem

Az Ávr. 97. §-a alapján a kedvezményezett a tudomásszerzést követően legkésőbb 8 (nyolc) napon belül köteles bejelenteni a Támogatónak azt, ha az alábbi körülmények valamelyike bekövetkezik:

- a támogatói okiratban meghatározott megvalósítási időszak kezdő időpontjától számított hat hónapon belül a támogatott tevékenység nem kezdődik meg, vagy a kedvezményezett a költségvetési támogatás igénybevételét nem kezdeményezi, 
- ha az Ávr. 81. §-ban meghatározott valamely körülmény a támogatási döntés meghozatalát követően következik be, vagy jut a támogató tudomására,
- a támogatott tevékenység megvalósítása meghiúsul, tartós akadályba ütközik, vagy a támogatói okiratban foglalt ütemezéshez képest jelentős késedelmet szenved,
- a kedvezményezett az Ávr. 75. § (2) és (3) bekezdése alapján tett nyilatkozatok bármelyikét visszavonja,
- a kedvezményezett a támogatott tevékenységhez szükséges hatósági engedéllyel nem rendelkezik.

A kedvezményezett akkor is e pont szerinti bejelentési kötelezettséggel tartozik, ha a támogatott tevékenység összköltsége a tervezetthez képest csökken, a kedvezményezett adólevonási jogosultságában, más adataiban vagy a költségvetési támogatás egyéb – a pályázati kiírásban meghatározott, a támogatási igényben ismertetett vagy a jogszabályban, támogatói okiratban rögzített – feltételeiben változás következik be.

A Támogatónak joga van mérlegelni a bejelentett körülmény és késedelem súlyosságát, és ha úgy ítéli meg, hogy a projekt célja sérül vagy nem a pályázatban benyújtott szakmai program valósul meg, dönthet a támogatói okirat visszavonásáról, vagy a projekt támogatástartalmának csökkentéséről, a megvalósulással arányosan. A támogatói okirat visszavonása esetén, illetve csökkentett támogatási összeg megítélése esetén a kedvezményezett – a döntésről történő értesítéstől számított 10 (tíz) napon belül – köteles a támogatási összeg visszafizetésére.

Módosítási kérelem benyújtására legkésőbb a támogatott tevékenység időtartamának a lejártát megelőző 60. napig van lehetőség. A támogatói okiratot a Támogató a támogatási cél sérelme nélkül módosíthatja. A kedvezményezett köteles az indokolással ellátott módosítási kérelmét a Támogató részére határidőben írásban benyújtani, ellenkező esetben a módosításra nincs lehetőség. A módosításra nincs lehetőség, amennyiben a kérelem a pályázati kiírás bármely előírásán túlmutat (pl. a támogatott tevékenység időtartamának 2027. október 31. napján túli meghosszabbítására irányuló kérelem).

A kedvezményezettet a pénzügyi elszámolás és szöveges szakmai tartalmi jelentés benyújtásával egyidejűleg bejelentési kötelezettség terheli a részletes költségvetési terv egyes költségtételeinek összesítő sorai közötti, a teljes támogatási összeg tekintetében felmerülő legfeljebb 20%-os eltérés esetén.  Az eltérés nem eredményezheti az Ávr. 95. § (6) bekezdés b) pontjában foglaltak sérelmét. 

A kedvezményezettnek a részletes költségvetési terv egyes költségtételeinek összesítő sorai közötti, a teljes támogatási összeg tekintetében felmerülő, 20%-ot meghaladó költségmódosítási igénye esetén a kedvezményezett írásbeli módosítási kérelem benyújtásával kezdeményezhet átcsoportosítást a részletes költségvetési terv fősorai (személyi juttatások, munkaadókat terhelő járulékok és szociális hozzájárulási adó, dologi kiadások, felhalmozási kiadások) között. A módosításra a módosítási kérelem Támogató általi elfogadása, jóváhagyása esetén kerül sor.
Az Ávr. 95. § (6) bekezdésére tekintettel nem kell a támogatói okiratot írásban módosítani, ha:
a) a támogatott tevékenység időtartama, valamint az ahhoz kapcsolódó felhasználási, beszámolási határidő a támogatói okiratban megjelölt határidőhöz képest előre láthatóan a 3 (három) hónapos késedelmet nem haladja meg – ideértve az ezen határidőmódosítások miatt változó támogatási intenzitást is,
b) a támogatói okiratban meghatározott bármely indikátor értékének várható teljesülése eléri a célérték legalább 90%-át, 
c) a műszaki, szakmai tartalom megváltozása olyan jellegű, amely során a kedvezményezett által nyilatkozatban vállalt tulajdonsághoz vagy képességhez mérten a támogatott tevékenység eredményessége szempontjából kedvezőbb vagy azonos értékű műszaki, szakmai megoldás megvalósul.


23. A támogatás elszámolása és ellenőrzése

A kedvezményezettek a támogatás felhasználásáról a támogatói okirat és a gazdálkodásra vonatkozó előírások szerint kötelesek számot adni a projekt megvalósítására vonatkozó, szöveges szakmai tartalmi jelentés és pénzügyi elszámolás formájában (a továbbiakban: beszámoló). A szöveges szakmai tartalmi jelentés és a pénzügyi elszámolás csak együttesen tekinthető beszámolónak, vagyis, ha valamelyik rész hiányzik, akkor a Támogató ellenőrzés nélkül hiánypótlást küld a hiányzó rész pótlására vonatkozóan.

A beszámolási kötelezettség teljesítése során a kedvezményezettnek igazolni kell, hogy a támogatás rendeltetésszerűen, a Támogató döntése szerint jóváhagyott pályázati célkitűzéseknek megfelelően, a támogatói okiratban rögzített keretek között került felhasználásra. A kedvezményezettnek hitelt érdemlően bizonyítania kell a támogatás támogatói okirat szerinti felhasználását. A hitelt érdemlően nem igazolt vagy a célkitűzésekkel összhangban nem álló költségek nem támogathatóak, ezen költségek nem elszámolhatóak és ezáltal visszafizetendőek a Támogató részére, a beszámoló elfogadását követő értesítés kézhezvételét követő 30 (harminc) napon belül.

A beszámoló benyújtásának legkésőbbi határideje: a pályázatban foglaltak teljesítését követő 30. nap, de legkésőbb 2027. december 20. 
A beszámolót papír alapon és elektronikus úton (pendrive) is be kell nyújtani.

Az idegen nyelven benyújtott dokumentumok magyar nyelvű fordítását is csatolni szükséges. (A kedvezményezett által készített és hitelesített magyar nyelvű fordítás elfogadható.)

A beszámolót a Támogató annak beérkezését követően ellenőrzi. Amennyiben a benyújtott beszámoló nem felel meg a támogatói okiratban és mellékleteiben, illetve az irányadó jogszabályokban foglalt követelményeknek, úgy a Támogató írásban hiánypótlásra szólítja fel a kedvezményezettet, amelyet a kedvezményezett a hiánypótlási felszólításban meghatározott határidőn belül teljesíteni köteles. Amennyiben kedvezményezett a hiánypótlási felszólításban megjelölt határidőn belül nem, vagy nem a felszólításban megjelölteknek megfelelően teljesíti a hiánypótlást, úgy a Támogató a támogatói okiratot visszavonhatja.

A kedvezményezettnek a beszámoló készítése során figyelmet kell fordítania arra, hogy a támogatás teljes összegével kell elszámolni. 

A beadott beszámoló elbírálásra kerül, amely után az alábbi döntések hozhatók:
a) a beszámoló elfogadása,
b) a beszámoló elutasítása,
c) a beszámoló részbeni elfogadása.

A beszámoló elfogadása azt jelenti, hogy megállapítható a támogatói okiratban foglaltaknak megfelelő teljesítés. 

A beszámoló elutasítása azt jelenti, hogy a kedvezményezett a támogatással való elszámolási kötelezettségének nem vagy nem a támogatói okiratban foglaltaknak megfelelően tett eleget. Ennek esetei például a következők (részletes szabályozást a kibocsátott támogatói okirat pénzügyi elszámolás kiemelten kezelt követelményeit részletező melléklete tartalmaz):
· a kedvezményezett a szükséges hiánypótlási felszólításokat követően sem küldött be egyáltalán szöveges szakmai tartalmi jelentést és/vagy pénzügyi elszámolást, vagy a hiánypótlási határidőt elmulasztotta;
· a kedvezményezett szöveges szakmai tartalmi jelentése és/vagy pénzügyi elszámolása teljes egészében elfogadhatatlan;
· a kedvezményezett a beszámolás során megszegte a támogatói okiratban foglaltakat.

Elutasító döntés esetén a támogatói okirat visszavonására kerül sor, és a támogatói okirat megsértése következtében a kedvezményezettnek a Támogató felszólítására vissza kell fizetnie a kiutalt támogatási (rész)összeget a támogatói okiratban meghatározott ügyleti kamat összegével növelten. 

A beszámoló részleges elfogadása azt jelenti, hogy a benyújtott beszámoló alapján csak részteljesítés állapítható meg. Ilyen esetben meghatározásra kerül, hogy a pénzügyi elszámolás mely tételei/összegei, illetve a szöveges szakmai tartalmi jelentés mely elemei lettek elfogadva, illetve elutasítva, továbbá megállapításra kerül a visszafizetési kötelezettség az alábbiak szerint.

A támogatói okiratban foglaltaknak megfelelő teljesítés mellett a támogatási előlegként kifizetett költségvetési támogatás fel nem használt összegét a kedvezményezett köteles a támogatói okiratban részletezettek alapján visszautalni a Támogatónak.

A támogatói okiratban foglaltaknak megfelelő teljesítés mellett, amennyiben a beszámoló ellenőrzése során megállapítást nyer, hogy a pénzügyi elszámolás részeként benyújtott bizonylatok nem vagy nem teljes egészében számolhatók el a támogatás terhére, úgy a kedvezményezett az ellenőrzés eredményéről szóló értesítés kézhezvételét követő 30 (harminc) munkanapon belül köteles a visszafizetési kötelezettséggel érintett összeget támogatói okiratban részletezettek alapján visszautalni a Támogatónak.

A költségvetési támogatás jogosulatlan igénybevétele esetén a kedvezményezettet a költségvetési támogatás részben vagy egészben történő visszafizetésének kötelezettsége terheli a támogatói okirat vonatkozó előírásai alapján.

A kedvezményezett csak a szöveges szakmai tartalmi jelentés és a pénzügyi elszámolás elfogadása esetén tekintheti a támogatói okiratban foglalt rendelkezéseket teljesítettnek.

[bookmark: _Toc189394935][bookmark: _Toc302046830][bookmark: _Toc376780772][bookmark: _Toc410040296]23.1. Pénzügyi elszámolás

A pénzügyi elszámolás keretében a kedvezményezettnek a támogatói okiratban megjelölt támogatási időszakban megvalósult és a felhasználási határidőig pénzügyileg teljesített gazdasági események költségeit, a támogatási összeg felhasználását igazoló számviteli bizonylatokat és azok pénzügyi teljesítését (kifizetését) igazoló bizonylatok záradékolt, hitelesített másolatát egy számlaösszesítő melléklettel együtt kell benyújtania a pénzügyi beszámoló űrlap alapján. A Magyarországon kiállított számlák esetében a pénzügyi elszámolást a mindenkor hatályos ÁFA törvény és számviteli törvény, valamint a 48/2013. (XI. 15.) NGM rendeletben és az 50/2013. (XI. 15.) NGM rendeletben leírt tartalmi és alaki követelményeknek megfelelő, a gazdasági esemény felmerült költségeit alátámasztó számviteli bizonylatok és annak értékének pénzügyi teljesítését (kifizetését) igazoló bizonylatok hiteles másolatának megküldésével kell megtenni.

Külföldön kiállított számla esetében a kiállító ország hatályos jogszabályai alapján, – pályázó által is készített és hitelesített –fordítással együtt kell benyújtani.

A pénzügyi elszámolás részletes szabályait a támogatói okirat tartalmazza.

[bookmark: _Toc189394936][bookmark: _Toc302046837][bookmark: _Toc376780779][bookmark: _Toc410040303]23.2. Szöveges szakmai tartalmi jelentés

A szöveges szakmai tartalmi jelentés a pályázatban vállalt feladatok megvalósulását mutatja be. A beküldött szöveges szakmai tartalmi jelentés ellenőrzése kiterjed annak vizsgálatára, hogy az elfogadott, érvényes szakmai programterv megvalósultnak tekinthető-e.

A szöveges szakmai tartalmi jelentésben felsorolt megvalósított feladatoknak igazodniuk kell a pénzügyi elszámolás költségvetési soraihoz. 

A pályázat szerint támogatásra kerülő feladat megvalósításának, a szöveges szakmai tartalmi jelentés, pénzügyi elszámolás benyújtásának határidejét és a szöveges szakmai tartalmi jelentés, pénzügyi elszámolás elkészítésének és a Támogató által történő elfogadásának további szempontjait a vonatkozó jogszabályok, valamint a támogatói okirat tartalmazza.

A Támogató, illetve a jogszabály által a kedvezményezettek ellenőrzésére feljogosított szervek (különösen a Kormányzati Ellenőrzési Hivatal, Állami Számvevőszék) jogosultak a támogatási időszak folyamán, illetve a beszámoló elfogadását követő 5 (öt) évig a támogatás jogszerű felhasználásának ellenőrzése céljából a támogatói okiratban foglaltak megvalósításának folyamatba épített, illetve utólagos ellenőrzésére. 

Kedvezményezett a pályázat benyújtásával hozzájárul ahhoz, hogy a Magyar Államkincstár által működtetett monitoringrendszerben nyilvántartott adataihoz a költségvetésből nyújtott támogatás utalványozója, folyósítója, az Állami Számvevőszék, a Kormányzati Ellenőrzési Hivatal, az Európai Támogatásokat Auditáló Főigazgatóság, az állami adóhatóság, a csekély összegű támogatások nyilvántartásában érintett szervek, az Áht. 109. § (5) bekezdése alapján kiadott miniszteri rendeletekben, valamint az Ávr.-ben meghatározott más jogosultak hozzáférjenek.
A kedvezményezett az ellenőrzések során köteles együttműködni az ellenőrzést végző szervezetekkel, illetve beszámolójának a jóváhagyásától számított 10 (tíz) éven át a pályázati dokumentáció teljes iratanyagát megőrizni. A helyszín változásáról köteles haladéktalanul tájékoztatni a Támogatót.

E kötelezettség megszegése esetén a Támogató jogosult – a kötelezettség fennállásának időtartama alatt – a támogatás jogosulatlan igénybevételére vonatkozó szankciók alkalmazására, a támogatás egy részének vagy egészének visszafizettetésére.

A pályázati program lezárása – a pályázati cél támogatói okiratban foglaltak szerinti megvalósulását követően – a megvalósításáról szóló szöveges szakmai tartalmi jelentés, továbbá a program teljes költségvetésének elszámolásáról készített pénzügyi elszámolás alapján történik. 

A pályázati program lezárásának tényéről a Támogató értesíti a kedvezményezettet. Kedvezményezett a beszámoló elfogadásától számított 5 (öt) évig köteles biztosítani a Támogató által írásban meghatalmazott, illetőleg jogszabály alapján ellenőrzésre jogosult személy vagy szervezet számára azt, hogy bármikor adatbekérés vagy helyszíni ellenőrzés keretében teljes körű vizsgálatot végezzen a költségvetési támogatás összegének felhasználásával és a projekt megvalósításával kapcsolatosan.

A biztosítékként benyújtott banki felhatalmazó levélnek/leveleknek (inkasszó) az ellenőrzéstűrési kötelezettség fennállásáig, azaz 5 (öt) évig a Támogató rendelkezésére kell állnia/állniuk.


25. Iratbetekintés, adatkezelés

A pályáztatás során keletkezett iratokba való betekintést Támogató az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.), az Áht., valamint a Knyt. szabályai szerint biztosítja. 

Az eljárás során keletkezett iratok főszabály szerint nyilvánosak, így az adatot igénylő a támogatási döntés meghozatalát követően azokba betekinthet az alábbi kivételek figyelembevételével.

Nem nyilvános adat különösen:
1. személyes adat, különleges adat;
1. minősített adat;
1. ha a közérdekű adatok nyilvánosságához való jogot – az adatfajták meghatározásával – törvény honvédelmi, nemzetbiztonsági, bűnüldözési vagy bűnmegelőzési, környezet- vagy természetvédelmi érdekből, központi pénzügyi vagy devizapolitikai érdekből, külügyi kapcsolatokra, nemzetközi szervezetekkel való kapcsolatokra tekintettel, bírósági vagy közigazgatási hatósági eljárásra, vagy a szellemi tulajdonhoz fűződő jogra tekintettel korlátozza;
1. a döntés megalapozását szolgáló adatok a döntés meghozatalát megelőzően. 

A Támogató a pályázó, illetve a kedvezményezett adatait az Áht. 55-56. §-a alapján és a jelen pályázatra vonatkozó adatkezelési tájékoztatóban meghatározottak szerint kezeli. Az adatkezelési tájékoztató elérhető a következő hivatkozáson: https://kormany.hu/dokumentumtar/civilpalyazat 


Jelen pályázati kiírás és útmutató, valamint annak mellékletei együtt képezik a pályázati dokumentációt és tartalmazzák a pályázáshoz szükséges összes feltételt. A jelen pályázati kiírás és útmutató elérhető és letölthető a www.kormany.hu összkormányzati honlap dokumentumtárából az alábbi elérésen: https://kormany.hu/dokumentumtar/civilpalyazat

